CELEX: 62012TN0051
Language: fi
Date: 2012-02-08 00:00:00
Title: Asia T-51/12: Kanne 8.2.2012 — Scooters India v. SMHV — Brandconcern (LAMBRETTA)

14.4.2012   
            
            
               FI
            
            
               Euroopan unionin virallinen lehti
            
            
               C 109/21
            
         Kanne 8.2.2012 — Scooters India v. SMHV — Brandconcern (LAMBRETTA)
   (Asia T-51/12)
   2012/C 109/46
   Kannekirjelmän kieli: englanti
   
      Asianosaiset
   
   
      Kantaja: Scooters India Ltd (Sarojininagar, Intia) (edustaja: barrister B. Brandreth)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Brandconcern BV (Amsterdam, Alankomaat)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) ensimmäisen valituslautakunnan 1.12.2011 tekemän päätöksen (asia R 2312/2010-1) siltä osin kuin kantajan se valitus hylättiin, joka oli tehty tavaramerkin menetetyksi julistamisesta siltä osin kuin tavaramerkki oli rekisteröity luokkaan 12 kuuluvia tavaroita varten
            
         
               —
            
            
               palauttamaan asian SMHV:hen ja suosittelemaan, että se katsoo, että tavaramerkki on otettu tosiasialliseen käyttöön luokkaan 12 kuuluvien sellaisten tavaroiden osalta, joita ovat ”skootterit, ajoneuvojen osat ja tarvikkeet sekä maakulkuneuvot”, ja
            
         
               —
            
            
               velvoittamaan vastaajan korvaamaan kantajalle valituslautakunnassa ja unionin yleisessä tuomioistuimessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka menetetyksi julistamista on vaadittu: Sanamerkki ”LAMBRETTA” luokkiin 3, 12, 14, 18 ja 25 kuuluvia tavaroita varten — yhteisön tavaramerkiksi rekisteröimistä koskeva hakemus nro 1495100
   
      Yhteisön tavaramerkin haltija: Kantaja
   
      Yhteisön tavaramerkin menetetyksi julistamista koskevan vaatimuksen esittäjä: Vastapuoli valituslautakunnassa
   
      Mitättömyysosaston ratkaisu: Yhteisön tavaramerkiksi rekisteröinti (hakemus nro 1495100) julistettiin osittain menetetyksi.
   
      Valituslautakunnan ratkaisu: Mitättömyysosaston päätös kumottiin osittain, valitus hylättiin jäljellä olevien tavaroiden osalta sekä toissijainen valitus hylättiin.
   
      Kanneperusteet: Neuvoston asetuksen N:o 207/2009 50 artiklan 2 kohdan rikkominen, koska valituslautakunta julisti virheellisesti yhteisön tavaramerkiksi rekisteröinnin menetetyksi kaikkien luokkaan 12 kuuluvien tavaroiden osalta, vaikka se totesi, että oli olemassa näyttöä yksilöitävissä olevaan luokan 12 alakategoriaan kuuluvien tavaroiden tosiasiallisesta käytöstä. Lisäksi valituslautakunta teki oikeudellisen virheen, kun se ei soveltanut asiassa C-40/01, Ansul BV vastaan Ajax Brandbeveiliging BV, 11.3.2003 annetun tuomion ratkaisua, jonka mukaan osien käytön katsotaan säilyttävän tavaramerkin rekisteröinnin niiden tavaroiden osalta, joihin nämä osat kuuluvat erottamattomalla tavalla.